היו היה סטודיו

היו היה סטודיו (באנגלית: Once Upon a Studio) הוא סרט הנפשה/לייב אקשן קצר של חברת וולט דיסני. הסרט הופק עבור חגיגות ה-100 לדיסני, ובוים על ידי דן אברהם וטרנט קורי, המתארים אותו בתור "מכתב אהבה" לאולפני ההנפשה של דיסני.

ב-24 בדצמבר 2023, הופץ הסרטון המלא ליוטיוב.

 תקציר העלילה 
הסרט מתרחש באולפני ההנפשה של וולט דיסני, כאשר מיקי ומיני מאוס יוצאים מציור התלוי על הקיר וקמים לתחייה בניסיון לאחד את כל דמויות האנימציה שנוצרו באולפנים במהלך השנים לתמונה אחת משותפת לכבוד חגיגות ה-100 לדיסני. בין הסצנות בסרט, ניתן למנות סצנה בה מיקי עוצר מול תמונתו של וולט דיסני התלויה על הקיר ומודה לו. בהמשך הסרט, כל הדמויות מתייצבות מחוץ לאולפנים כדי להצטלם יחדיו, אך כשגופי מפיל את המצלמה התוכניות משתבשות. לבסוף, כל הדמויות שרות יחדיו את השיר When You Wish Upon A Star ומצטלמות לתמונה המשותפת.

 הפקה 
שמאל|ממוזער|תמונה קבוצתית אשר מופיעה בסיום הסרטון המכילה 543 דמויות מאולפני ההנפשה של וולט דיסני

הסרט נוצר לכבוד חגיגות ה-100 לחברת וולט דיסני אשר התקיימו בשנת 2023. עבור יצירת הסרט, הבמאים טרנט קורי ודן אברהם הגו רעיונות בזמנם הפנוי במשך 8 חודשים. שניהם כינו את הסרט "מכתב אהבה" לאולפני ההנפשה של וולט דיסני וכמו כן הם ציינו "תודה לכל הקהל אשר נקשר לסרט במשך 100 השנים האחרונות". הסרט כולל 40 מדבבים בגרסת המקור וכ-543 דמויות דיסני. חלק מהקולות בגרסת המקור שוחזרו מהארכיון של החברה, ביניהם ניתן למנות את הג'יני אשר דיבב רובין ויליאמס, ששומשו הקלטות שלו משנת 1992 אשר לא נכנסו לסרט "אלאדין". הסרט משלב הנפשה ממוחשבת, הנפשה מסורתית ולייב אקשן.

 הפצה 
הסרט הוקרן לראשונה בארצות הברית ב-16 ביוני 2023 בפסטיבל סרטי האנימציה הבין-לאומי אנסי, ולאחר מכן שודר ב-ABC ב-15 באוקטובר 2023 לכבוד חגיגות ה-100 לחברת וולט דיסני, ועלה לשירות הסטרימינג דיסני+ בישראל יום לאחר מכן. כמו כן, הסרט הוקרן בבתי הקולנוע החל מה-22 בנובמבר 2023, לפני תחילת כל הקרנה של "המשאלה". 

 גרסה עברית 
הגרסה העברית לסרט הופקה באולפני דאבי דאב והופצה בשירות הסטרימינג דיסני+ ובבתי הקולנוע יחד עם הסרט "המשאלה". 
דמותמדבב/תמיקי מאוסאוהד שחרמיני מאוסעינת אזולאיאנהג'ודי הופסטמפרואנלופיגופייורם יוספסברגאיורמואנהמשי קלינשטייןרפונזלפוקהונטספו הדבסער בדישיאולףעידו רוזנברגרובין הודערן מורהכובען המטורףמאוויניק ווילדקוזקוקארל הרובוטאלזהמונה מורקריסטוףגילן שחףאלאדיןהנסיך צ'ארמינגג'ינידדי זהרטימוןדני לשמןפלאשסינדרלהאלונה אלכסנדרבלמולאןאריאלנועה קלייןסטיץ'שמחה ברבירוקאהאדסקנגוריינו האוגרראלף ההורסניר רוןפיטר פןיהונתן מגוןסקאריואב יפתקווזימודוטיאנהלורן סבירקודיאורסולהאיילת רובינסוןפינוקיואיתמר אולייראנטוניוהחיהאסף פריינטאשעוניגלעד קלטרמרליןטראסטיריהמאיה לבניפלורהשירלי לילורטנוניאלי לולאיברני מטינסוןאורוויליובל בינדרפלאונדרדניאלה אשכנזי גפןמר קרפדמורן סופרמתמחהבר סבירג'ימיני הצרצרישראל גוריון קולות נוספיםתמיר גינזבורגתומר שביטליאור שביטקמה שליונעמה שטרית
הפקת הדיבובבימוי דיאלוגתומר שביטניהול מוזיקליתרגום דיאלוגשחר קדושתרגום שיריםתומר שביטשפרירה זכאי אולפן מיקסדאבינג בראדרזמנכ"ל הפקת דיבובעמי אופירניהול דיבובענבר שטגר עזראניהול אומנותיתומר שביטבואלם לאמאןנדירה חכימיהפקת הדיבוב

 קישורים חיצוניים 



 הערות שוליים 

קטגוריה:סרטי 2023
קטגוריה:סרטי אנימציה ממוחשבת
קטגוריה:דיסני: סרטי הנפשה
קטגוריה:סרטים קצרים של דיסני
קטגוריה:סרטי קרוס-אובר